Document ID: 32014R0726

KOMMISSIONENS GENNEMFØRELSESFORORDNING (EU) Nr. 726/2014
af 30. juni 2014
om ændring af Rådets forordning (EF) nr. 992/95 for så vidt angår et nyt EU-toldkontingent for tilberedt sild med oprindelse i Norge
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Kommissionens forordning (EF) nr. 992/95 af 10. april 1995 om åbning og forvaltning af fællesskabstoldkontingenter for visse landbrugsprodukter og fiskerivarer med oprindelse i Norge (1), særlig artikel 5, stk. 1, litra b), og
ud fra følgende betragtninger:
(1)
Ved Rådets afgørelse 2014/343/EU (2) er undertegnelsen og den midlertidige anvendelse af en tillægsprotokol til aftalen mellem Det Europæiske Økonomiske Fællesskab og Kongeriget Norge som følge af Republikken Kroatiens tiltrædelse af Den Europæiske Union blevet vedtaget.
(2)
Ved tillægsprotokollen indføres et nyt toldkontingent for visse typer af tilberedt sild med oprindelse i Norge, som overgår til fri omsætning i Den Europæiske Union.
(3)
Det er nødvendigt at ændre forordning (EF) nr. 992/95 for at indføre det nye toldkontingent.
(4)
Det nye toldkontingent bør anvendes i en periode på tolv måneder. I henhold til afgørelse 2014/343/EU anvendes det fra dagen for den midlertidige anvendelse af tillægsprotokollen. Denne forordning bør derfor anvendes fra samme dato.
(5)
Foranstaltningerne i denne forordning er i overensstemmelse med udtalelse fra Toldkodeksudvalget -
VEDTAGET DENNE FORORDNING:
Artikel 1
I bilaget til forordning (EF) nr. 992/95 indsættes følgende række:
»09.0859
ex 1604 12 91
ex 1604 12 99
10
11
19
Sild, tilberedt med krydderier og/eller eddike, i saltlage
Fra den 1.8.2014 til den 31.7.2015
1 400 ton drænet nettovægt
0«
Artikel 2
Denne forordning træder i kraft dagen efter offentliggørelsen i Den Europæiske Unions Tidende.
Den anvendes fra 1. august 2014.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 30. juni 2014.

Labels: 3
17
18
6